1995R3069 — ET — 01.05.2004 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 3069/95,

21. detsember 1995,

millega luuakse Loode-Atlandi kalastusorganisatsiooni (NAFO) reguleerimisalal tegutsevate ühenduse kalalaevade suhtes kohaldatav Euroopa ühenduse vaatluskava







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, ( 1 ) võttes arvesse Euroopa Parlamendi arvamust ( 2 ) ning arvestades, et: ning arvestades, et: nõukogu määrusega (EMÜ) nr 3179/78 ( 3 ) tunnustati Loode-Atlandi tulevase mitmepoolse kalandusalase koostöö konventsiooni, mis jõustus 1. jaanuaril 1979; NAFO konventsiooniga asutatud Loode-Atlandi kalastusorganisatsioon (NAFO) võttis vastu ühise kontrolli- ja järelevalvekava, mis võeti vastu nõukogu määrusega (EMÜ) nr 1956/88 ( 4 ); NAFO võttis ajavahemikuks 1993–1995 vastu katsevaatluskava, mida on ühenduses rakendatud määruse (EMÜ) nr 3928/92 ( 5 ) varal; NAFO reguleerimisalal kontrolli ja jõustamise tõhustamiseks ning olemasoleva ühise rahvusvahelise kontrolli- ja järelevalvekava täiendamiseks on ühendus nõustunud NAFO ning Kanadaga sõlmitud kalanduslepingu raames määrama asjaomaste ühenduse kalalaevade pardale mainitud NAFO reguleerimisalal kalapüügiga tegelemise ajaks ühenduse vaatlejad; NAFO kalanduskomisjon võttis 15. septembril 1995 vastu ettepaneku kehtestada üldine vaatluskava; NAFO konventsiooni XI artikli kohaselt muutub kõnealune ettepanek vastuväidete puudumisel lepingupooltele siduvaks meetmeks alates 15. novembrist 1995; kõnealune kava on ühendusele vastuvõetav; kõnealust vaatluskava on asjakohane reguleerida ühe määruse abil ja seepärast tuleb määrus (EMÜ) nr 3928/92 kehtetuks tunnistada; tuleks sätestada kõnealuse kava üksikasjalike rakenduseeskirjade vastuvõtmine, ON VASTU VÕTNUD KÄESOLEVA MÄÄRUSE:







Artikkel 1

▼M2

Liikmesriigid määravad vaatlejad kõikidele oma kalalaevadele, mis on seotud või hakkavad kohe tegelema püügitegevustega NAFO reguleerimisalal, ilma et see piiraks määruse (EMÜ) nr 1956/88 artikli 2 lõikes 2 sätestatut. Nõuetekohaselt volitatud vaatleja jääb kalalaeva pardale, kuhu ta määrati, kuni teda asendab teine vaatleja.

▼B

Kalalaevad ei tohi ilma vaatlejata alustada või jätkata kalapüügitegevust NAFO reguleerimisalas, välja arvatud vääramatu jõu korral.

▼M2

Artikkel 1a

Liikmesriigid edastavad komisjonile loendi artikli 1 kohaselt volitatud vaatlejatest hiljemalt 20. jaanuariks igal aastal ja seejärel kohe pärast uute vaatlejate volitamist.

▼B

Artikkel 2

NAFO reguleerimisalas tegutsevate ühenduse kalalaevade kaptenid võtavad ►M2 nõuetekohaselt volitatud vaatlejad ◄ vastu ja teevad nendega koostööd, võimaldamaks neil laeva pardal olles oma kohustusi täita.

Artikkel 3

Vaatlejate määramist, nende ülesandeid ja laevade kaptenite kohustusi käsitlevad üksikasjalikud eeskirjad on sätestatud I lisas.

▼M2

Artikkel 4

Kõik vaatlejate tegevusest tulenevad kulud, mis on tekkinud seoses käesoleva määruse täitmisega, kannab liikmesriik. Liikmesriigid võivad need kulud osaliselt või täies ulatuses sisse nõuda laevade operaatoritelt.

▼B

Artikkel 5

Liikmesriikide pädevad asutused, kes saavad vaatlusperioodi lõppedes vaatlejalt lõpparuande, hindavad mainitud aruande sisu ja järeldusi. Kui aruanne näitab, et vaadeldud laeva kalapüügitegevus on toimunud vastuolus kaitsemeetmetega, võtavad mainitud asutused küsimuse uurimiseks kõik vajalikud meetmed niisuguse tegevuse takistamiseks.

Artikkel 6

Käesolevaga tunnistatakse määrus (EMÜ) nr 3928/92 kehtetuks.

Artikkel 7

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

ARTIKLIS 3 NIMETATUD ÜKSIKASJALIKUD EESKIRJAD

1. Vaatlejate määramine

i) Vaatlejate määramise kohustuse täitmiseks määrab ►M2 liikmesriigid ◄ vajaliku kvalifikatsiooni ja kogemustega personali. Oma kohustuste täitmiseks peab valitud personal omama järgmisi oskusi: — piisav kogemus kalaliikide ja püügivahendite identifitseerimiseks, — navigatsioonioskused, — rahuldavad teadmised NAFO kaitse- ja jõustamismeetmete kohta, — võime täita lihtsaid teadusülesandeid, nt koguda nõuetekohaselt proove ning teha täpseid vaatlusi ja ülestähendusi, — vaadeldava laeva lipuriigi keele rahuldav oskus.

ii) Liikmesriigid võtavad kõik vajalikud meetmed, et tagada vaatlejate võtmine kalalaevade pardale täpselt määratud ajal ja asukohas ning hõlbustada vaatlusperioodi lõppemisel nende lahkumist.

2. Vaatlejate kohustused

Vaatlejate põhiülesandeks on kontrollida, et kalalaev täidaks asjakohaseid NAFO kaitse- ja jõustamismeetmeid. Ametisse nimetatud vaatlejate ülesandeks on eelkõige:

a) registreerida vaadeldava laeva püügitegevus; püügitegevus registreeritakse allpool esitatud lisas sätestatud näidisvormi kohaselt;

b) kontrollida laeva asukohta kalapüügiga tegelemise ajal;

c) vaadelda ja hinnata püüki ühes püügikohas (asukoht, sügavus, võrgu veesolemise aeg);

d) identifitseerida püügi koostis;

e) kontrollida vette tagasi laskmist, kaaspüüki ja alamõõduliste kalade püüki; vaatlejad koguvad andmeid eelkõige kala vette tagasi laskmise ja alamõõdulise kala säilitamise kohta pardal, järgides vastavalt võimalustele järgmist valimikava: i) iga loomuse kohta tuleb märkida kogusaagi kaal liikide kaupa ning vette tagasi lastava koguse kaal liikide kaupa; ii) iga kümnes loomus tuleb üksikasjalikult sorteerida ja võtta sealt kõikide liikide näidised, märkides iga kaalutud valimi kohta ka saagi lossitava ja vette tagasi lastava osa pikkusenäitajad; iii) kui kalastuspaika muudetakse rohkem kui 5 meremiili võrra, alustatakse alapunktides i ja ii kirjeldatud uuringut uuesti;

f) registreerida kapteni poolt kasutatav püügivahend, võrgusilma suurus ja võrkpüüniste tarindid;

g) kontrollida püügipäevikusse ja toodangu päevaraamatusse tehtud sissekandeid; toodangu päevaraamatut kontrollitakse kapteni poolt kasutatud ümberarvestusteguri abil;

h) kontrollida püügitegevuse teateid;

i) teatada 24 tunni jooksul ilmsest rikkumisest; need aruanded esitatakse NAFO reguleerimisalas asuvale NAFO inspektsioonilaevale, mis teatab ilmsest rikkumisest NAFO peasekretärile; teate edastamisel inspektsioonilaevale kasutavad vaatlejad kehtestatud koodi;

j) pidada laeva püügitegevuse kohta päevaraamatut allpool esitatud lisas toodud vormi kohaselt;

k) kontrollida pardal olevate ja vaadeldava laeva poolt kasutatavate automaatsete kaugjuhtimisega laevateemeerikute toimimist;

l) teha teadustööd ja võtta proove NAFO kalanduskomisjoni või vaadeldava laeva lipuriigi asjakohaste asutuste nõudmisel;

m) esitada komisjonile ja ►M2 neid volitanud liikmesriikide pädevad ametiasutused ◄ aruanne 20 päeva jooksul pärast vaatlusperioodi lõppu; kõnealune aruanne võtab kokku vaatleja peamised tähelepanekud; komisjon saadab aruande NAFO peasekretärile;

n) vaatlejad võtavad kõik vajalikud meetmed tagamaks, et nende viibimine kalalaeva pardal ei takista ega häiri laevade nõuetekohast funktsioneerimist, sealhulgas püügitegevust;

o) vaatleja austab kalalaeva pardal olevat omandit ja seadmeid, sealhulgas kõikide mainitud laevadega seotud dokumentide konfidentsiaalsust;

p) kõik vaatluskohustused piirduvad NAFO reguleerimisalaga.

3. Laeva kapten

i) Laeva kapten, mille pardale on määratud vaatleja, võtab kõik vajalikud meetmed hõlbustamaks mainitud vaatleja saabumist ja lahkumist; pardal antakse vaatlejale otstarbekohased ja sobivad majutus- ja töötingimused; ►M1 Laeva kapten võimaldab vaatlejale kohustuste täitmise hõlbustamiseks juurdepääsu laevadokumentidele (püügipäevik, mahutavuse plaan, toodangu päevaraamat või lastiplaan) ning laeva eri osadele, sealhulgas vastavalt vajadusele pardale jäetavale saagile ja saagile, mida kavatsetakse vette tagasi lasta; ◄

ii) kaptenile teatatakse aegsasti vaatlejate vastuvõtmise kuupäev ja asukoht ning vaatlusperioodi tõenäoline pikkus;

iii) vaadeldava laeva kaptenil on õigus soovi korral saada vaatleja aruande koopia.









Liide

▼M2 —————